Roger Allan Ivin

**Roger Allan Ivin** (født 18. desember 1975) er en norsk bassist, vokalist og låtskriver. 

Han vokste opp i Balestrand/Hafslo i Sogn og Fjordane. Han tok utdannelse ved musikkgymnaset på Sandane i Gloppen 1991-1994, og flyttet så til Oslo. Han representerte Norge i den internasjonale Ungdommens Kulturmønstring i 1993. Mønstringen fant sted i Paris. Han har siden bodd i Bergen og Sogndal. Her jobbet han som musiker på heltid, blant annet som medkomponist og bassist i visepopgruppen Fabel. Bandet ga ut fire kritikerroste album i perioden 1995&ndash;2002. Fabel var nominert til Spellemannprisen 1997, mottok NRK P1s pris for Årets beste norske album to ganger, og deres siste album, *Smil*, fikk totalt elleve 5’ere på terningen fra kritikere landet over. Januar 2011 flyttet Roger Allan tilbake til Oslo.

I 2004 ga han ut solo EP’en *The voice of Ray Allen*. Ivin er for mange bedre kjent som *Allen D. Rocker* – slap-bassisten i rockabillybandet Green Granadas. Bandet ga ut sitt debutalbum *Slidin’ All Over* i 2007, og deres andre album *Ready Set Go*, produsert av Yngve Leidulv Sætre, kom ut september 2011. Gruppa deltok i Norske Talenter på Tv2 våren 2011 og nådde helt til semifinalen. Roger Allan hadde sin teaterdebut høsten 2010 i rolla som bassist Joe B. Mauldin i *Buddy Holly the Musical*. Stykket gikk 37 ganger på Folketeatret i Oslo og Heine Totland spilte hovedrolla som Buddy Holly. Høsten 2017 var han bassist i teaterstykket *En tjener for to herrer* på *Oslo Nye Teater*. Bjarte Hjelmeland spilte hovedrollen som *Frank Hansmark* og stykket hadde 40 oppsetninger i løpet av september/oktober 2017.  

Ivin har som musiker blant andre jobbet med Tone Damli Aaberge, Eva Weel Skram, Olav Stedje, Oddvar og Jorunn Torsheim, *[[Orbo & The Longshots]]*, *[[Good Time Charlie]]*, Heine Totland og Trang fødsel. Han har i tillegg jobberfaring frå Sogndal Kulturhus, PVest Sogn & Fjordane Radio, Vesterland Feriepark og Sogndal Hotell. 

## Diskografi
* *[[The Voice of Ray Allen]]* (2004)
;Singler
**Wild, Wet & Wicked/Lonelyville* (2016)
### Fabel
* *[[Jordbær og grasbrann]]* (1996)
* *[[Flørt (Fabel-album)|Flørt]]* (1998)
* *[[Det e musikk]]* (1999)
* *[[Smil (Fabel-album)|Smil]]* (2002)
;Singler/EP-er
* *Jordbær og grasbrann/Månedans* (1995)
* *Juni* (1997)
* *Min ville draum* (1997)
* *For halv maskin* (1998)
### Green Granadas
* *[[Slidin' All Over]]* (2007)
* *[[Ready, Set Go!]]* (2011)
* *Brand New Toy* (2014)
### Deltar på
* Norske Gram: *[[Med kjærlig hilsen ...: Våre vakreste sanger]]* (1998
* Billa and the Kid: *[[Billa and the Kid (EP)|Billa and the Kid]]* (2000)
* Dag Skram: *[[Doggdropenatt]]* (2001)
* Billa and the Kid: *[[Levande (Billa and the Kid-album)|Levande]]* (2001)
* Northern Light: *[[Northern Light (Northern Light-album)|Northern Light]]* (2005)
* Billa and the Kid: *Vikahuset* (2009)
* Reise Know-How: *[[Soundtrip Norway]]* (2009)
* Lothe: *[[Blå song (Lothe-album)|Blå song]]* (2012)
* Heine Totland: *[[Heines sommerfavoritter Vol. 1]]* (2018)
* Heine Totland: *[[Heines sommerfavoritter Vol. 2]]* (2018)

## Se også
* Liste over kjente elever ved Firda videregående skole

## Eksterne lenker
* 
* Artistside på MIC